**Molėtų rajono savivaldybės taryba**

**SPRENDIMAS**

**dėl MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO**

**2018 M. SPECIALIOSIOS PROGRAMOS IR JOS NUOSTATŲ PATVIRTINIMO**

2018 m. vasario   d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 63 straipsnio 5 punktu, 69 straipsnio 2 dalimi ir atsižvelgdama į Molėtų rajono savivaldybės bendruomenės sveikatos tarybos 2018-02-12 protokolą Nr. B93-1,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės visuomenės sveikatos rėmimo 2018 m. specialiąją programą (pridedama).
2. Patvirtinti Molėtų rajono savivaldybės visuomenės sveikatos rėmimo 2018 m. specialiosios programos nuostatus (pridedama).

Savivaldybės meras

PATVIRTINTA

Molėtų rajono savivaldybės tarybos

2018 m. vasario d. sprendimu Nr.

**MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO 2018 M. SPECIALIOJI PROGRAMA**

**I SKYRIUS**

**BENDROSIOS NUOSTATOS**

1. Molėtų rajono savivaldybės visuomenės sveikatos rėmimo 2018 m. specialioji programa (toliau – Programa) yra visuomenės sveikatinimo projektų ir aplinkos sveikatinimo priemonių finansavimo šaltinis.
2. Programos paskirtis – plėtoti visumą organizacinių, teisinių, ekonominių, techninių, socialinių ir medicinos priemonių, padedančių stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus.
3. Programa parengta atsižvelgiant į Lietuvos sveikatos 2017-2025 metų strategiją, patvirtintą Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014-2025 metų strategijos patvirtinimo“, Nacionalinę visuomenės sveikatos priežiūros 2016-2023 metų plėtros programą, patvirtintą Lietuvos Respublikos Vyriausybės 2015 m. gruodžio 9 d. nutarimu Nr. 1291 „Dėl Nacionalinės visuomenės sveikatos priežiūros 2016-2023 metų plėtros programos patvirtinimo“, Molėtų rajono savivaldybės plėtros planą 2018-2024 m., Molėtų rajono savivaldybės visuomenės sveikatos stebėsenos 2016 m. ataskaitos duomenis.

**II SKYRIUS**

**SITUACIJOS ANALIZĖ**

1. Molėtų rajono savivaldybės visuomenės sveikatos stebėsenos 2016 m. ataskaitoje pateikiami rodikliai atspindi kaip įgyvendinami Lietuvos sveikatos 2014-2025 metų strategijos tikslai ir uždaviniai.
2. Atlikus Molėtų rajono savivaldybės visuomenės sveikatos stebėsenos duomenų analizę, nustatyta, kad rodikliai, atspindintys geriausią situaciją („žalioji zona“) yra šie:
   1. Transporto įvykiuose patirtų traumų skaičius;
   2. Mirtingumo/standartizuoto mirtingumo dėl priežasčių, susijusių su narkotikų vartojimu, rodiklis;
   3. Sergamumas ŽIV ir lytiškai plintančiomis ligomis rodiklis;
   4. Kūdikių (vaikų iki 1m. amžiaus) mirtingumas 1 000 gyvų gimusių kūdikių;
   5. Paauglių (15-17 m.) gimdymų skaičius;
   6. Sergamumas II tipo cukriniu diabetu (E11) 10 000 gyventojų ir kt rodikliai.
3. Didžioji dalis Molėtų r. rodiklių reikšmių patenka į Lietuvos vidurkių atitinkančią kvintilių grupę („geltonoji zona“), tačiau į juos taip pat reikėtų atkreipti dėmesį, nes jie priskiriami į patenkinamą situaciją:
   1. Išvengiamas mirtingumas;
   2. Sergamumas tuberkulioze;
   3. Sergamumas daugeliui vaistų atsparia tuberkulioze;
   4. Sužalojimai dėl nukritimų;
   5. Sergamumas žarnyno infekcijos ligomis;
   6. Mirtingumas dėl priežasčių, susijusių alkoholio vartojimu;
   7. Mirtingumas nuo piktybinių navikų;
   8. Mirtingumas nuo cerebrovaskulinių ligų.
4. Dalis rodiklių reikšmių patenka į prasčiausių savivaldybių kvintilių grupę („raudonoji zona“):
   1. Mirtingumas dėl savižudybių;
   2. Mirtingumas dėl išorinių priežasčių;
   3. Mirtingumas/standartizuotas mirtingumas dėl atsitiktinio paskendimo;
   4. Gyventojų skaičius, tenkantis vienai licencijai verstis mažmenine prekyba tabako gaminiais;
   5. gyventojų skaičius, tenkantis vienai licencijai verstis mažmenine prekyba alkoholiniais gėrimais;
   6. 1 metų amžiaus vaikų DTP3 (difterijos, stabligės, kokliušo), poliomielito ir B tipo Haemophilus influenzae infekcijos vakcinos skiepijimo apimtys (3 dozės);
   7. Mirtingumas/standartizuotas mirtingumas nuo kraujotakos sistemos ligų;
   8. mirtingumas/standartizuotas mirtingumas nuo cerebrovaskulinių ligų.

**III SKYRIUS**

**PROGRAMOS TIKSLAS IR UŽDAVINIAI**

1. Programos tikslas – finansuoti visuomenės sveikatos priežiūros veiklas, stiprinančias Molėtų rajono savivaldybės gyventojų sveikatą, mažinančias sveikatą žalojančios elgsenos paplitimą.
2. Programos uždaviniai:
   1. finansuoti sveikatinimo projektus stiprinančius gyventojų sveikatą ir skatinančius ligų prevenciją;
   2. .finansuoti aplinkos veiksnių stebėseną, užtikrinti aplinkos kokybę, nekeliančią grėsmės žmonių sveikatai.

**IV SKYRIUS**

**PRIORITETINĖS SRITYS**

1. Programos lėšų naudojimo prioritetinės sritys, kurias nustatė Molėtų rajono savivaldybės bendruomenės sveikatos taryba:
   1. Vaikų ir jaunimo sveikatos išsaugojimas ir gerinimas
   2. Sveikos mitybos skatinimas ir nutukimo prevencija;
   3. Fizinio aktyvumo skatinimas;
   4. Psichikos sveikatos stiprinimas ir savižudybių prevencija;
   5. Alkoholio, tabako ir kitų psichoaktyvių medžiagų vartojimo prevencija;
   6. Užkrečiamų ligų profilaktika ir kontrolė;
   7. Traumų ir nelaimingų atsitikimų prevencija.
   8. Onkologinių ligų prevencija

**V SKYRIUS**

**PROGRAMOS FINANSAVIMO ŠALTINIAI**

1. Programos finansavimo šaltiniai:
   1. Savivaldybės biudžeto asignavimai;
   2. Aplinkos apsaugos rėmimo specialiosios programos lėšos;
   3. Savanoriškos fizinių ir juridinių asmenų įmokos;
   4. Kitos teisėtai įgytos lėšos.

**VI SKYRIUS**

**PROGRAMOS ĮGYVENDINIMO PRIEMONĖS**

|  |  |  |  |
| --- | --- | --- | --- |
|  | Priemonės | Numatyta skirti lėšų (Eur) | Pastabos |
| 12. | Molėtų rajono savivaldybės visuomenės sveikatos rėmimo programos projektų finansavimas | 6000 | Savivaldybės aplinkos apsaugos rėmimo specialiosios programos lėšos |
| 12.1. | Sveikatinimo projektų finansavimas | 3000 | Savivaldybės aplinkos apsaugos rėmimo specialiosios programos lėšos |
| 12.2. | Sveikatos priežiūros projektų finansavimas | 3000 | Savivaldybės aplinkos apsaugos rėmimo specialiosios programos lėšos |
| 13. | Remti aplinkos sveikatinimo priemones, užtikrinti aplinkos kokybę, nekeliančią grėsmės žmonių sveikatai: | 800 | Savivaldybės aplinkos apsaugos rėmimo specialiosios programos lėšos |
| 13.1. | Molėtų rajono maudyklų vandens kokybės nustatymas | 583 | Savivaldybės aplinkos apsaugos rėmimo specialiosios programos lėšos |
| 13.2. | Triukšmo lygio tyliosiose zonose nustatymas | 200 | Savivaldybės aplinkos apsaugos rėmimo specialiosios programos lėšos |
| 13.3. | Iš viso išlaidų | 6783 |  |

**VII SKYRIUS**

**LAUKIAMI REZULTATAI**

1. Programa suteiks galimybę gyventojams dalyvauti sveikatinimo ir ligų prevencijos projektuose, pašalins pavojaus sveikatai šaltinius. Piliečiams bus lengviau prieinama informacija ir padidins jų gebėjimą priimti geriausiai jų interesus atitinkančius sprendimus sveikatos stiprinimo klausimais.

**VIII SKYRIUS**

**PROGRAMOS ĮGYVENDINIMO EFEKTYVUMO VERTINIMO KRITERIJAI**

1. Šios programos įgyvendinimo vertinimo kriterijai:
   1. Renginių skaičius;
   2. Bendruomenės narių, dalyvavusių renginiuose, skaičius;
   3. Atliktų tyrimų, siekiant anksti išaiškinti ligas, skaičius;
   4. Įsigytos įrangos skaičius;
   5. Atliktų aplinkos tyrimų skaičius.

**IX SKYRIUS**

**GALIMOS NESĖKMĖS**

1. Per metus numatomos priemonės ar priemonėms skiriamos lėšos gali keistis dėl įvairių priežasčių – teisės aktų pakeitimų, naujai patvirtintų valstybinių sveikatos programų, lėšų dydžio ir kt.

**X SKYRIUS**

**PROGRAMOS PRIEINAMUMAS VISUOMENEI**

1. Apie Programos priemonių vykdymą informuoti visuomenę vietinėje spaudoje ir savivaldybės internetiniame puslapyje.

**XI SKYRIUS**

**ATSKAITOMYBĖ**

1. Metinę ataskaitą apie Programos priemonių vykdymą Molėtų rajono savivaldybės administracija pateikia Molėtų rajono savivaldybės tarybai ir Lietuvos Respublikos sveikatos apsaugos ministerijai Lietuvos Respublikos Vyriausybės nustatyta tvarka.

**XII SKYRIUS**

**ATSAKOMYBĖ**

1. Už Programoje numatytų priemonių organizavimą atsako Molėtų rajono savivaldybės administracija.

PATVIRTINTA

Molėtų rajono savivaldybės tarybos

2018 m. vasario d. sprendimu Nr.

**MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO 2018 M. SPECIALIOSIOS PROGRAMOS NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės visuomenės sveikatos rėmimo 2018 m. specialiosios programos nuostatai (toliau – Nuostatai) reglamentuoja Molėtų rajono savivaldybės visuomenės sveikatos rėmimo 2018 m. specialiosios programos (toliau – Programos) projektų finansavimo tvarką, projektų pateikimo, vertinimo ir atrankos organizavimą, sutarties sudarymo, atsiskaitymo už panaudotas lėšas tvarką.
2. Nuostatai tvirtinami ir keičiami Molėtų rajono savivaldybės tarybos sprendimu.

**II SKYRIUS**

**SĄVOKOS**

1. **Projekto pareiškėjas** – juridinis arba fizinis asmuo, teikiantis paraišką finansavimui gauti ir atitinkantis šiuose Nuostatuose nustatytus reikalavimus.
2. **Projekto vykdytojas** – tai juridinis arba fizinis asmuo, kuriam skirtas finansavimas ir su kuriuo pasirašyta finansavimo sutartis.
3. **Projekto vadovas** – tai fizinis asmuo atsakingas už projekte numatytų priemonių įgyvendinimą.

**III SKYRIUS**

**PAREIŠKĖJAI**

1. Paraiškas finansavimui gauti gali teikti Juridinių asmenų registre registruoti ir Molėtų rajone veiklą vystantys viešieji juridiniai asmenys ir fiziniai asmenys.
2. Pareiškėjais gali būti:
   1. biudžetinės įstaigos;
   2. nevyriausybinės organizacijos;
   3. viešosios įstaigos;
   4. fiziniai asmenys.
3. Netinkami pareiškėjai ir partneriai, kurie nėra atsiskaitę savivaldybės biudžetui už gautas lėšas ar neįvykdę kitų sutartinių įsipareigojimų Molėtų rajono savivaldybės administracijai.

**IV SKYRIUS**

**TINKAMOS IR NETINKAMOS KOMPENSUOJAMŲ IŠLAIDŲ KATEGORIJOS**

1. Tinkamų kompensuoti išlaidų kategorijos:
   1. projektui įgyvendinti būtinų paslaugų pirkimas – lektorių darbui apmokėti, socialinio draudimo išlaidos, transporto, sveikatinimo inventoriaus nuomos ar įsigijimo, reklamos paslaugų išlaidos;
   2. projektui būtinų viešinimo priemonių – reklaminių skelbimų žiniasklaidos priemonėse spausdinimo, skelbimų, bukletų, renginio programų, skrajučių gaminimo ir leidybos išlaidos;
   3. projektui įgyvendinti būtinų kanceliarinių prekių įsigijimo išlaidos ne daugiau kaip 10 proc. nuo projekto bendros sumos;
   4. prizų, susijusiu su sveikatinimu, įsigijimo išlaidos.
2. Netinkamų kompensuoti išlaidų kategorijos:
   1. pastatų, sporto bazių ar transporto priemonių remonto išlaidos;
   2. projekte dirbančių asmenų darbo apmokėjimo išlaidos;
   3. projekte dalyvaujančių asmenų dienpinigių išlaidos;
   4. projektui įgyvendinti reikalingų išlaidų, kurioms kompensuoti jau yra ar buvo skirta lėšų iš savivaldybės ar valstybės biudžeto ir kitų finansavimo šaltinių pagal kitas paramos gavėjo paraiškas, t. y. išlaidos, finansuojamos du ar daugiau kartų;
   5. programinės įrangos įsigijimo išlaidos;
   6. draudimo išlaidos;
   7. organizacinės išlaidos (ryšių išlaidos).

**V SKYRIUS**

**PARAIŠKOS PATEIKIMO TVARKA**

1. Molėtų rajono savivaldybės administracija kartu su Bendruomenės sveikatos taryba vasario – kovo mėnesiais spaudoje ir Savivaldybės interneto tinklapyje skelbia projektų konkursą. Paraiškos priimamos 2 savaites nuo projektų konkurso paskelbimo datos.
2. Paraiškos turi būti atsiųstos registruotu paštu, per pašto kurjerį arba įteiktos asmeniškai. Projekto paraiškos 3 egzemplioriai registruojami Molėtų rajono bendruomenės sveikatos taryboje adresu: Molėtai, Vilnius g. 44, 408 kab.
3. Pateiktos paraiškos turi būti užpildytos pagal Molėtų rajono savivaldybės tarybos patvirtintą paraiškos formą (1 priedas).
4. Projektus vertina Molėtų rajono bendruomenės sveikatos taryba.

**VI SKYRIUS**

**PROJEKTŲ VERTINIMO KRITERIJAI**

1. Projektai turi būti įvertinti ne vėliau kaip per 30 dienų nuo paraiškų teikimo termino pabaigos.
2. Ar paraiška atitinka tinkamumo kriterijus, tikrinama pagal Molėtų rajono savivaldybės tarybos patvirtintą vertinimo formą (2 priedas).
3. Projektą vertina ne mažiau kaip 3 bendruomenės sveikatos tarybos nariai ir išvedamas kiekvieno projekto balų vidurkis. Esant bendruomenės sveikatos tarybos narių nesutarimui dėl projekto finansavimo sprendžiamąjį balsą turi bendruomenės sveikatos tarybos pirmininkas.
4. Projektas surinkęs 60 balų – finansuojamas, 50 – 41 balų iš dalies finansuojamas, 40 ir mažiau balų – nefinansuojamas.
5. Molėtų rajono savivaldybės bendruomenės sveikatos taryba, nustačiusi, kad kai kurios projekto sąmatoje numatytos išlaidos nėra būtinos planuojamiems projekto rezultatams pasiekti, taip pat jei projekto sąmatoje nurodytos išlaidos nėra realios, akivaizdžiai neatitinka rinkos kainos, netikslingos arba yra nepakankamai pagrįstos, gali siūlyti skirti pareiškėjui mažesnę nei prašoma paramos sumą.
6. Minimali projektui finansuoti skiriama suma turi būti ne mažesnė kaip 200 Eur.
7. Atlikusi paraiškos projektų vertinimą, Molėtų rajono bendruomenės sveikatos taryba pateikia išvadas bei rekomendacijas rajono savivaldybės administracijos direktoriui dėl projektų finansavimo.

**VII SKYRIUS**

**PROJEKTŲ FINANSAVIMAS IR SUTARTIES SUDARYMAS**

1. Molėtų rajono savivaldybės administracijos direktorius, atsižvelgdamas į Molėtų rajono bendruomenės sveikatos tarybos rekomendacijas, priima sprendimą skirtį lėšų projekto įgyvendinimui, pareiškėjas raštu informuojamas apie suteiktą finansavimą ir pasiūlymą pasirašyti projekto finansavimo sutartį.
2. Su projekto vykdytoju, kuriam skirtas finansavimas, projekto finansavimo sutartis sudaroma 2 egzemplioriais, turinčiais vienodą juridinę galią. Sutartį pasirašo Molėtų rajono savivaldybės administracijos direktorius ar jo įgaliotas atstovas bei projekto vykdytojas arba jo įgaliotas atstovas.
3. Su pareiškėju sudarius projekto finansavimo sutartį, pareiškėjas tampa projekto vykdytoju.
4. Projekto vykdytojas sudaro sąmatą pagal formą BFP-1.
5. Pinigai į projekto vykdytojo nurodytą sąskaitą pervedami, vadovaujantis sutartyje numatytais terminais ir pateikus prašymą lėšoms gauti Savivaldybės administracijos Buhalterinės apskaitos skyriui.

**VIII SKYRIUS**

**ATASKAITŲ TEIKIMO TVARKA**

1. Už projekto lėšų tinkamą panaudojimą, darbų apimčių ir kokybinių parametrų vykdymą, dalykinės ir finansinės ataskaitų pateikimą atsako projekto vadovas.
2. Įvykdžius projektą, projekto vadovas Molėtų rajono bendruomenės sveikatos tarybai pateikia dalykinę ataskaitą ne vėliau kaip einamųjų metų gruodžio 31 d. ( 3 priedas).

**IX SKYRIUS**

**ATSAKOMYBĖ**

1. Už Savivaldybės visuomenės sveikatos rėmimo specialiosios programos sveikatinimo projektų atrankos vykdymą ir projektų vertinimą atsakinga Molėtų rajono bendruomenės sveikatos taryba.
2. Projekto vykdytojas visiškai atsako už projekto įgyvendinimą ir tikslinį lėšų panaudojimą.
3. Už programos lėšų apskaitą atsako Molėtų rajono savivaldybės administracija.

\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės visuomenės

sveikatos rėmimo specialiosios

programos nuostatų

1 priedas

DATA

(gauta)

MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTO PARAIŠKA

1. INFORMACIJA APIE ORGANIZACIJĄ. .

1.1. Organizacijos pavadinimas

1.2. Registracijos kodas ................................................................................................................................................................

1.3. Adresas ................................................................................................................................................................

1.4. El.paštas................................................................................

1.5. Banko rekvizitai ( bankas, banko kodas, atsiskaitomoji sąskaita)

1.6. Projekto vadovas (tel.nr. ir el.paštas)

................................................................................................................................................................

(vardas, pavardė)

2. PROJEKTO PAVADINIMAS...........................................................................................................

|  |  |
| --- | --- |
| Suma, prašoma iš Molėtų rajono savivaldybės | ........................................................ Eur. |

3. INFORMACIJA APIE PROJEKTĄ.

* 1. Trumpas apibūdinimas (anotacija).

|  |
| --- |
|  |

4. DETALUS PROJEKTO APIBŪDINIMAS

4.1. Projekto trukmė.

|  |
| --- |
|  |

4.2. Projekto tikslai ir uždaviniai.

|  |
| --- |
|  |

4.3. Projekto dalyvių tikslinė grupė ir skaičius.

|  |
| --- |
|  |

4.4. Numatomi projekto įgyvendinimo metodai (tyrimai, informacijos sklaida, seminarai, konferencijos, akcijos, mokymai ir kt.).

|  |
| --- |
|  |

4.5. Numatomi projekto rezultatai.

|  |
| --- |
|  |

4.6. Detalus projekto vykdymo grafikas.

|  |  |  |
| --- | --- | --- |
| Data | Priemonės | Atsakingas vykdytojas |
|  |  |  |
|  |  |  |
|  |  |  |
|  |  |  |
|  |  |  |

4.7. Partneriai. (Kitos organizacijos, valstybės įstaigos, verslo įmonės, privatūs asmenys)

|  |
| --- |
| Organizacija, įstaiga, asmuo ................................................................................................................................................................  Paramos forma ir suma  ............................................................................................................................................................  Adresas……………………  Telefonas .........................  El. paštas ............................................... |

4.8. Veiklos tęstinumas pasibaigus projektui.

|  |
| --- |
|  |

5. BIUDŽETAS.

Detaliai išvardinti lėšų poreikį.

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Kiekis | Kaina | Suma |
|  |  |  |  |  |
|  |  |  |  |  |
|  |  |  |  |  |
|  | Iš viso |  |  |  |

Tvirtinu, kad paraiškoje pateikta informacija yra tiksli ir teisinga. Projektui pasibaigus projekto vadovas pateiks ataskaitas.

Projekto vykdytojas

(parašas) (vardas, pavardė) (data)

Projekto vadovas

(parašas) (vardas, pavardė) (data)

Molėtų rajono savivaldybės visuomenės

sveikatos rėmimo specialiosios programos nuostatų

2 priedas

BENDRUOMENĖS SVEIKATOS TARYBOS PROJEKTŲ VERTINIMO FORMA

Projekto pavadinimas..........................................................................................................................

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Dalykinio vertinimo kriterijai | Maksimalus galimų balų skaičius | Balų ribos | Įvertinimas balais | | |
| 1 komisijos narys | 2 komisijos narys | 3 komisijos narys |
|  |  |  |  |  |  |  |
| 1. | Projekto atitikimas reikalavimams (paraiškos forma, finansuojamos veiklos sritys)   * Atitinka reikalavimus * Dalinai atitinka * Neatitinka | 10 | 10  9-2  nesvarstyti |  |  |  |
| 2. | Projekto įgyvendinimas (nuoseklus ir gerai parengtas projekto įgyvendinimo planas)   * Nuoseklus ir detalus * Trūksta detalumo, nepakankamai argumentuota veikla * Nedetalus * Nėra plano | 10 | 10  9-3  2-0  nesvarstyti |  |  |  |
| 3. | Projekte numatyta:  (Balai sumuojami)   * Vaikų ir jaunimo sveikatos išsaugojimas ir gerinimas. * Sveikos mitybos skatinimas ir nutukimo prevencija * Fizinio aktyvumo skatinimas * Onkologinių ligų prevencija. * Psichikos sveikatos stiprinimo, savižudybių ir smurto prevencija. * Alkoholio, tabako ir kitų psichoaktyvių medžiagų vartojimo prevencija. * Užkrečiamųjų ligų profilaktika ir kontrolė. * Traumų ir nelaimingų atsitikimų prevencija * Aplinkos sveikatinimas. | 10 | 2  1  1  1  1  1  1  1  1 |  |  |  |
| 4. | Biudžeto lėšų panaudojimo sąmata   * Pagrįstas ir gerai argumentuotas lėšų panaudojimas, yra kitų lėšų šaltinių. * Nepakankamas išlaidų pagrįstumas * Nėra sąmatos | 10 | 10  9-1  Nesvarstyti |  |  |  |
| 5. | Projekto vykdymo perspektyvumas ir tęstinumas   * Perspektyvi ir tęstinė * Nenumatytas tęstinumas | 10 | 10  0 |  |  |  |
| 6. | Projekto dalyvių skaičius   * Daug dalyvių (nuo 21) * Mažas dalyvių skaičius(iki 20) * Nenurodytas dalyvių skaičius | 10 | 10  5  0 |  |  |  |
| 7. | Bendra balų suma | 60 |  |  |  |  |
| 8. | Balų vidurkis |  | | | | |
| 9. | Projekto privalumai  (daug dalyvių, konkrečios argumentuotos veiklos, atitinka pagrindinius prioritetus ir t.t.) |  | | | | |
| 10. | Projekto trūkumai  (mažas dalyvių skaičius, neargumentuotas veiklos planas, nepagristas biudžetas, prašoma lėšų priemonėms įsigyti ir t.t.) |  | | | | |
| 11. | Projekto veiklos, išlaidos, kurių siūloma nefinansuoti arba finansuoti iš dalies |  | | | | |
| 12. | Komisijos narių išvada  (projektą finansuoti, nefinansuoti, iš dalies finansuoti) |  | | | | |

Projektas įvertintas 60 balų – finansuojamas, 50 – 41 balų iš dalies finansuojamas, 40 ir mažiau balų – nefinansuojamas.

Komisijos narys

(parašas) (vardas, pavardė)

Komisijos narys

(parašas) (vardas, pavardė)

Komisijos narys

(parašas) (vardas, pavardė)

Molėtų rajono savivaldybės visuomenės sveikatos rėmimo specialiosios programos nuostatų

3 priedas

**MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTO DALYKINĖ ATASKAITA**

1. Projektą įvykdžiusi organizacija

2. Projekto pavadinimas

3. Projekto vadovas, jo kontaktai

4. Projekto vykdymo laikotarpis

5. Projekto rezultatas. Tikslų ir uždavinių įgyvendinimas.

6. Įgyvendintos priemonės (konkrečiai dalyvių skaičius, renginiai, mokymai, seminarai, kanceliarinių priemonių panaudojimas ir t.t.)

7. Projekto poveikis tikslinėms grupėms

8. Projekto tęstinumas. Kokios veiklos numatytos projektui pasibaigus?

10. Sveikatinimo projekto informavimo ir viešinimo priemonės, jų skaičius (pranešimai spaudai, plakatai, parengti stendai, pranešimai interneto tinklapyje ar kitos priemonės).

Įstaigos vadovas

(parašas) (vardas, pavardė)

Projekto vadovas

(parašas) (vardas, pavardė)

Data

A.V.